ddrg/super_eurlex huggingface dataset:
Sodba Splošnega sodišča z dne 13. julija 2018 – Pereira/Komisija

(Zadeva T-606/16) (1)

((Javni uslužbenci - Uradniki - Nenapredovanje - Napredovalno obdobje 2015 - Odločba o nenapredovanju tožeče stranke v razred AST 7 - Obveznost obrazložitve - Primerjava uspešnosti - Delovna doba v razredu - Dosežena uspešnost - Očitne napake pri presoji))

(2018/C 328/56)

Jezik postopka: francoščina

Stranki

Tožeča stranka: Felismino Pereira (Wavre, Belgija) (zastopniki: sprva N. de Montigny in J.-N. Louis, nato N. de Montigny, odvetniki)

Tožena stranka: Evropska komisija (zastopniki: sprva C. Berardis-Kayser in G. Berscheid, nato G. Berscheid in L. Radu Bouyon, agenti, skupaj z D. Waelbroeckom in A. Duronom, odvetnika)

Predmet

Predlog temelji na členu 270 PDEU in se nanaša na razglasitev ničnosti odločbe Komisije o nenapredovanju tožeče stranke v napredovalnem obdobju 2015 ter po potrebi odločbe o zavrnitvi njene pritožbe.

Izrek

1. Tožba se zavrne.

2. Felismino Pereira nosi svoje stroške.

(1) UL C 335, 12.9.2016 (zadeva je bila sprva registrirana pri Sodišču za uslužbence Evropske unije pod številko F-36/16 in 1.9.2016 prenesena na Splošno sodišče Evropske unije).
C 364/11

Sodba Splošnega sodišča z dne 19. julija 2018 – HG/Komisija

(Zadeva T-693/16 P) (1)

((Pritožba - Javni uslužbenci - Uradniki - Zaposlitev v tretji državi - Stanovanje, ki ga da na razpolago uprava - Disciplinski ukrep - Zavrnitev tožbe na prvi stopnji - Sestava senata, ki je izdala sodbo na prvi stopnji - Postopek imenovanja sodnika Sodišča za uslužbence - Z zakonom ustanovljeno sodišče - Načelo zakonitega sodnika))

(2018/C 364/11)

Jezik postopka: francoščina

Stranki

Pritožnica: HG (zastopnik: L. Levi, odvetnica)

Druga stranka v postopku: Evropska komisija (zastopniki: sprva G. Berscheid in C. Berardis-Kayser, nato G. Berscheid in T. Bohr, agenti, skupaj z A. Dal Ferrom, odvetnik)

Predmet

Pritožba zoper sodbo Sodišča za uslužbence Evropske unije (drugi senat) z dne 19. julija 2016, HG/Komisija (F-149/15, EU:F:2016:155), s katero se predlaga razveljavitev te sodbe.

Izrek

1. Sodba Sodišča za uslužbence Evropske unije (drugi senat) z dne 19. julija 2016, HG/Komisija (F-149/15) se razveljavi.

2. Zadeva se predodeli senatu Splošnega sodišča, ki ni senat, ki je odločal o tej pritožbi.

3. Odločitev o stroških se pridrži.

(1) UL C 441, 28.11.2016.
Zadeva T-210/16: Sodba Splošnega sodišča z dne 6. junija 2018 – Lukash/Svet (Skupna zunanja in varnostna politika — Omejevalni ukrepi zaradi razmer v Ukrajini — Zamrznitev sredstev — Seznam oseb, subjektov in organov, za katere se uporabi zamrznitev sredstev in gospodarskih virov — Ohranitev imena tožeče stranke na seznamu — Obveznost obrazložitve — Nespoštovanje meril za vpis na seznam — Napačna ugotovitev dejanskega stanja — Napaka pri presoji — Pravica do obrambe — Pravica do učinkovitega pravnega sredstva — Lastninska pravica)

Sodba Splošnega sodišča z dne 6. junija 2018 – Lukash/Svet

(Zadeva T-210/16) ( 1 )

„(Skupna zunanja in varnostna politika — Omejevalni ukrepi zaradi razmer v Ukrajini — Zamrznitev sredstev — Seznam oseb, subjektov in organov, za katere se uporabi zamrznitev sredstev in gospodarskih virov — Ohranitev imena tožeče stranke na seznamu — Obveznost obrazložitve — Nespoštovanje meril za vpis na seznam — Napačna ugotovitev dejanskega stanja — Napaka pri presoji — Pravica do obrambe — Pravica do učinkovitega pravnega sredstva — Lastninska pravica)“

Stranki

Tožeča stranka: Olena Lukash (Kiev, Ukrajina) (zastopnik: M. Cessieux, odvetnik)

Tožena stranka: Svet Evropske unije (zastopnika: F. Naert in J.-P. Hix, agenta)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2014, L 66, str. 26) in Uredbe Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2014, L 66, str. 1), drugič, Sklepa Sveta (SZVP) 2015/364 z dne 5. marca 2015 o spremembi Sklepa 2014/119/SZVP (UL 2015, L 62, str. 25) in Izvedbene uredbe Sveta (EU) 2015/357 z dne 5. marca 2015 o izvajanju Uredbe (EU) št. 208/2014 (UL 2015, L 62, str. 1), tretjič, Sklep Sveta (SZVP) 2015/876 z dne 5. junija 2015 o spremembi Sklepa 2014/119/SZVP (UL 2015, L 142, str. 30) in Izvedbene uredbe Sveta (EU) 2015/869 z dne 5. junija 2015 o izvajanju Uredbe (EU) št. 208/2014 (UL 2015, L 142, str. 1), četrtič, Sklepa Sveta (SZVP) 2016/318 z dne 4. marca 2016 o spremembi Sklepa 2014/119/SZVP (UL 2016, L 60, str. 76) in Izvedbene uredbe Sveta (EU) 2016/311 z dne 4. marca 2016 o izvajanju Uredbe (EU) št. 208/2014 (UL 2016, L 60, str. 1), in petič, Sklepa Sveta (SZVP) 2017/381 z dne 3. marca 2017 o spremembi Sklepa 2014/119/SZVP (UL 2017, L 58, str. 34) in Izvedbene uredbe Sveta (EU) 2017/374 z dne 3. marca 2017 o izvajanju Uredbe (EU) št. 208/2014 (UL 2017, L 58, str. 1) v delu, v katerem je ime tožeče stranke vpisano in ohranjeno na seznamu oseb, subjektov in organov, za katere se uporabljajo ti omejevalni ukrepi.

Izrek

1. Tožba se zavrne.

2. Oleni Lukash se naloži plačilo stroškov.

( 1 ) UL C 243, 4.7.2016.
SL Uradni list Evropske unije C 152/26

Sodba Splošnega sodišča z dne 14. marca 2018 – TestBioTech/Komisija

(Zadeva T-33/16) (1)

((Okolje - Gensko spremenjeni proizvodi - Uredba (ES) št. 1367/2006 - Uredba (ES) št. 1829/2003 - Gensko spremenjena soja MON 87769, MON 87705 in 305423 - Zavrnitev zahteve za notranjo revizijo odločb o odobritvi dajanja na trg - Pojem „okoljsko pravo“ - Člen 10 uredbe št. 1367/2006))

(2018/C 152/31)

Jezik postopka: angleščina

Stranke

Tožeča stranka: TestBioTech eV (München, Nemčija) (zastopniki: R. Stein, solicitor, K. Smith, QC, in J. Stevenson, barrister)

Tožena stranka: Evropska komisija (zastopniki: J. Tomkin, L. Pignataro Nolin in C. Valero, agenti)

Intervenienti v podporo tožene stranke: Monsanto Europe (Anvers, Belgija) in Monsanto Company (Wilmington, Delaware, Združene države) (zastopnik: M. Pittie, odvetnik), ter Pioneer Overseas Corp. (Johnston, Iowa, Združene države) in Pioneer Hi-Bred International, Inc. (Johnston) (zastopniki: G. Forwood, odvetnik, J. Killick, barrister, in S. Nordin, solicitor)

Predmet

Predlog na podlagi člena 263 PDEU za razglasitev ničnosti dopisa člana Komisije, odgovornega za zdravje in varnost hrane, z dne 16. novembra 2015, s katerim je bila zavrnjena zahteva za notranjo revizijo na podlagi člena 10 Uredbe (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (UL 2006, L 264, str. 13), ter izvedbenih sklepov o odobritvi dajanja na trg gensko spremenjene soje MON 87769, MON 87705 in 305423.

Izrek

1. Dopis člana Evropske komisije, odgovornega za zdravje in varnost hrane, z dne 16. novembra 2015 z referenčno številko Ares(2015) 5145741 o zahtevi za notranjo revizijo na podlagi člena 10 Uredbe (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti ter izvedbenih sklepov o odobritvi dajanja na trg gensko spremenjene soje MON 87769, MON 87705 in 305423 se razglasi za ničen.

2. Komisija nosi svoje stroške in stroške družbe TestBioTech eV.

3. Družbe Monsanto Europe, Monsanto Company, Pioneer Overseas Corp. in Pioneer Hi-Bred International, Inc. nosijo vsaka svoje stroške.

(1) UL C 136, 18.4.2016.
SL Uradni list Evropske unije C 112/29

Sodba Splošnega sodišča z dne 8. februarja 2018 – POA/Komisija

(Zadeva T-74/16) (1)

((Dostop do dokumentov - Uredba (ES) št. 1049/2001 - Dokumenti, ki se nanašajo na zahtevo za registracijo imena na podlagi Uredbe (EZ) št. 1151/2012 - Dokumenti Komisije - Dokumenti države članice - Člen 4(5) Uredbe št. 1049/2001 - Zavrnitev dostopa - Obveznost obrazložitve - Izjema v zvezi z varstvom postopka odločanja - Izjema v zvezi z varstvom sodnih postopkov - Obseg nadzora, ki ga opravita institucija in sodišče Unije nad razlogi za nasprotovanje, ki jih uveljavlja država članica))

(2018/C 112/37)

Jezik postopka: angleščina

Stranki

Tožeča stranka: Pagkyprios organismos ageladotrofon (POA) Dimosia Ltd (Latsia, Ciper) (zastopnik: N. Korogiannakis, odvetnik)

Tožena stranka: Evropska komisija (zastopnik: J. Baquero Cruz in F. Clotuche-Duvieusart, agenta)

Predmet

Predlog na podlagi člena 263 PDEU za razglasitev ničnosti Sklepa Generalnega sekretariata Ares(2015)5632670 z dne 7. Decembra 2015, s katerim je bila zavrnjena potrdilna prošnja, ki jo je tožeča stranka vložila z dopisom z dne 15. septembra 2015 in v kateri je tožeča stranka na podlagi Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, str. 43) zahtevala dostop do dokumentov, ki se nanašajo, prvič, na zahtevo za registracijo CY/PDO/0005/01243 imena „Halloumi“ kot zaščitene označbe porekla (ZOP) na podlagi Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL 2012, L 343, str. 1), in drugič, na prejšnjo zahtevo za registracijo CY/PDO/0005/00766 imena „Halloumi“ kot ZOP.

Izrek

1. Tožba se zavrne.

2. Družba Pagkyprios organismos ageladotrofon (POA) Dimosia Ltd nosi poleg svojih stroškov tudi stroške Evropske komisije.

(1) UL C 145, 25.4.2016.
SL Uradni list Evropske unije C 32/26

Sodba Splošnega sodišča z dne 5. decembra 2017 – Spadafora/Komisija

(Zadeva T-250/16 P) (1)

((Pritožba - Javni uslužbenci - Uradniki - Zavrženje tožbe na prvi stopnji kot očitno nedopustne in zavrnitev te tožbe kot očitno neutemeljene - Predlog za razglasitev ničnosti - Zaposlitev vodje enote „Pravno svetovanje“ pri uradu OLAF - Postopek izbire - Predizbirna komisija - Nevpis kandidatov, predlaganih za končni razgovor z OPI, na ožji seznam - Nepristranskost - Odškodninski zahtevek - Izguba priložnosti - Spor, o katerem je na podlagi stanja postopka mogoče odločiti))

(2018/C 032/35)

Jezik postopka: italijanščina

Stranki

Pritožnik: Sergio Spadafora (Bruselj, Belgija) (zastopnik: G. Belotti, odvetnik)

Druga stranka v postopku: Evropska komisija (zastopniki: sprva G. Gattinara in C. Berardis-Kayser, nato G. Gattinara in L. Radu Bouyon, agenti)

Predmet

Pritožba zoper sklep Sodišča za uslužbence Evropske unije (tretji senat) z dne 7. aprila 2016, Spadafora/Komisija (F-44/15, EU:F:2016:69), s katero se predlaga razveljavitev tega sklepa.

Izrek

1. Sklep Sodišča za uslužbence Evropske unije (tretji senat) z dne 7. aprila 2016, Spadafora/Komisija (F-44/15), se razveljavi, razen zavrnitve – kot nedopustnega – predloga, naj se glede na razglasitev ničnosti odločbe z dne 30. junija 2014, s katero je generalni direktor Evropskega urada za boj proti goljufijam (OLAF) imenoval D. na delovno mesto vodje enote „Pravno svetovanje“ direktorata urada OLAF „Podpora preiskavam“, in sklepa K. Georgieve, podpredsednice Evropske komisije, Ares(2015) 43686 z dne 5. januarja 2015 o zavrnitvi pritožbe pritožnika R/994/14, razglasi, da je bil postopek izbire nezakonit od takrat, ko je nastala nezakonitost.

2. Pritožba se v preostalem zavrne.

3. Odločba z dne 30. junija 2014, s katero je generalni direktor urada OLAF imenoval D. na delovno mesto vodje enote „Pravno svetovanje“ direktorata urada OLAF „Podpora preiskavam“, se razglasi za nično.

4. Sklep K. Georgieve, podpredsednice Evropske komisije, Ares(2015) 43686 z dne 5 januarja 2015 o zavrnitvi pritožbe pritožnika R/994/14, se razglasi za ničen.

5. Tožba na prvi stopnji se zavrne v delu, v katerem Sergio Spadafora predlaga povračilo premoženjske škode, nastale zaradi izgube priložnosti, da bi bil izbran za zaposlitev na delovno mesto vodje enote „Pravno svetovanje“ direktorata urada OLAF „Podpora preiskavam“.

6. Komisiji se naloži plačilo stroškov v zvezi s pritožbenim postopkom in postopkom na prvi stopnji.

(1) UL C 251, 11.7.2016.
SL Uradni list Evropske unije C 42/15

Sodba Splošnega sodišča z dne 13. decembra 2017 – Crédit mutuel Arkéa/ECB

(Zadeva T-52/16) (1)

((Ekonomska in monetarna politika - Bonitetni nadzor kreditnih institucij - Člen 4(3) Uredbe (EU) št. 1024/2013 - Bonitetni nadzor na konsolidirani podlagi - Nadzorovana skupina - Institucije, ki so stalno povezane s centralnim organom - Člen 2(21)(c) Uredbe (EU) št. 468/2014 - Člen 10 Uredbe (EU) št. 575/2013 - Kapitalske zahteve - Člen 16(1)(c) in (2)(a) Uredbe št. 1024/2013))

(2018/C 042/20)

Jezik postopka: francoščina

Stranke

Tožeča stranka: Crédit mutuel Arkéa (Relecq Kerhuon, Francija) (zastopnika: H. Savoir in P. Mele, odvetnika)

Tožena stranka: Evropska centralna banka (ECB) (zastopniki: K. Lackhoff, R. Bax in C. Olivier, agenta, skupaj z M. Pittiejem, odvetnikom)

Intervenientka v podporo tožene stranke: Evropska komisija (zastopnika: V. Di Bucci in K.-P. Wojcik, agenta)

Predmet

Predlog na podlagi člena 263 PDEU za razglasitev ničnosti sklepa ECB ECB/SSM/2015 – 9695000CG 7B84NLR5984/40 z dne 4. decembra 2015 o določitvi bonitetnih zahtev, ki se uporabijo za skupino Crédit Mutuel.

Izrek

1. Tožba se zavrne.

2. Crédit mutuel Arkéa nosi svoje stroške in stroške, ki jih je priglasila Evropska centralna banka (ECB).

3. Evropska komisija nosi svoje stroške.

(1) UL C 111, 29.3.2016.
SL Uradni list Evropske unije C 32/30

Sodba Splošnega sodišča z dne 5. decembra 2017 – Xiaomi/EUIPO – Apple (MI PAD)

(Zadeva T-893/16) (1)

((Znamka Evropske unije - Postopek z ugovorom - Prijava besedne znamke Evropske unije MI PAD - Prejšnja besedna znamka Evropske unije IPAD - Relativni razlog za zavrnitev - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Verjetnost zmede - Podobnost znakov - Podobnost blaga ali storitev))

(2018/C 032/41)

Jezik postopka: angleščina

Stranke

Tožeča stranka: Xiaomi, Inc. (Peking, Kitajska) (zastopnika: T. Raab in C. Tenkhoff, odvetnika)

Tožena stranka: Urad Evropske unije za intelektualno lastnino (zastopnik: J. Ivanauskas, agent)

Druga stranka pred odborom za pritožbe pri EUIPO, intervenientka v postopku pred Splošnim sodiščem: Apple Inc. (Cupertino, Kalifornija, Združene države) (zastopniki: J. Olsen, P. Andreottola, solicitors, in G. Tritton, barrister)

Predmet

Tožba zoper odločbo prvega odbora za pritožbe pri EUIPO z dne 22. septembra 2016 (zadeva R 363/2016-1) v zvezi s postopkom z ugovorom med družbama Apple in Xiaomi.

Izrek

1. Tožba se zavrne.

2. Družbi Xiaomi, Inc. se naloži plačilo stroškov.

(1) UL C 46, 13.2.2017.
SL Uradni list Evropske unije C 402/32

Sodba Splošnega sodišča z dne 6. oktobra 2017 – Karelia/EUIPO (KARELIA)

(Zadeva T-878/16) (1)

((Znamka Evropske unije - Prijava besedne znamke Evropske unije KARELIA - Absolutni razlog za zavrnitev - Opisnost - Neobstoj razlikovalnega učinka - Člen 7(1)(b) in (c) Uredbe (ES) št. 207/2009 [postal člen 7(1)(b) in (c) Uredbe (UE) 2017/1001]))

(2017/C 402/42)

Jezik postopka: angleščina

Stranki

Tožeča stranka: Ino Karelia (Kalamata, Grčija) (zastopnik: M. Karpathakis, odvetnik)

Tožena stranka: Urad Evropske unije za intelektualno lastnino (zastopnik: L. Rampini, agent)

Predmet

Tožba zoper odločbo petega odbora za pritožbe pri EUIPO z dne 19. septembra 2016 (zadeva R 1562/2015-5) v zvezi z zahtevo za registracijo besednega znaka KARELIA kot znamke Evropske unije.

Izrek

1. Tožba se zavrne.

2. Ini Karelia nosi stroške postopka.

(1) UL C 38, 6.2.2017.
SL Uradni list Evropske unije C 382/42

Sodba Splošnega sodišča z dne 26. septembra 2017 – Hanschmann/Europol

(Zadeva T-562/16) (1)

((Javni uslužbenci - Europol - Nepodaljšanje pogodbe - Zavrnitev sklenitve pogodbe za nedoločen čas - Odškodnina - Razglasitev ničnosti s strani Sodišča za uslužbence - Izvršitev sodb v zadevah F-27/09 in F-104/12))

(2017/C 382/51)

Jezik postopka: nizozemščina

Stranki

Tožeča stranka: Ingo Hanschmann (Taucha, Nemčija) (zastopnika: W. Dammingh in N. Dane, odvetnika)

Tožena stranka: Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (zastopniki: D. Neumann in C. Falmagne, agenta, skupaj z D. Waelbroeckom, A. Duronom in I. Antypasom, odvetniki)

Predmet

Predlog na podlagi člena 270 PDEU za razglasitev ničnosti Sklepa Europola z dne 29. julija 2014, s katerim je bilo določeno, da se pogodba s tožečo stranko ne podaljša za nedoločen čas, za dodelitev tožeči stranki zneska 10 000 EUR zaradi dolžine postopka in podaljšanja njenega stanja negotovosti ter za razglasitev ničnosti sklepa o zavrnitvi njenega ugovora.

Izrek

1. Tožba se zavrne.

2. Ingu Hanschmannu se naloži plačilo stroškov.

(1) UL C 354, 26.10.2015 (zadeva, vložena pri Sodišču za uslužbence Evropske unije pod številko F-119/15 in 1. septembra 2016 prenesena na Splošno sodišče Evropske unije).
SL Uradni list Evropske unije C 283/38

Sodba Splošnega sodišča z dne 18. julija 2017 – Savant Systems/EUIPO – Savant Group (SAVANT)

(Zadeva T-110/16) (1)

((Znamka Evropske unije - Postopek za razveljavitev - Besedna znamka Evropske unije SAVANT - Resna in dejanska uporaba znamke - Člen 51(1)(a) Uredbe (ES) št. 207/2009 - Obveznost obrazložitve - Člen 75 Uredbe št. 207/2009))

(2017/C 283/57)

Jezik postopka: angleščina

Stranke

Tožeča stranka: Savant Systems LLC (Osterville, Massachusetts, Združene države Amerike) (zastopnika: O. Nilgen in A. Kockläuner, odvetnika)

Tožena stranka: Urad Evropske unije za intelektualno lastnino (zastopnica: A. Lukošiūtė, agentka)

Druga stranka pred odborom za pritožbe pri EUIPO, intervenientka v postopku pred Splošnim sodiščem: Savant Group Ltd (Burton in Kendal, Združeno kraljestvo) (zastopniki: G. Hollingworth, barrister, K. Gilbert in G. Lodge, solicitors)

Predmet

Tožba zoper odločbo četrtega odbora za pritožbe pri EUIPO z dne 18. januarja 2016 (zadeva R 33/2015-4) v zvezi z postopkom za razveljavitev med družbama Savant Systems in Savant Group.

Izrek

1. Tožba se zavrne.

2. Družbi Savant Systems LLC se naloži plačilo stroškov.

(1) UL C 175, 17.5.2016.
SL Uradni list Evropske unije C 277/45

Sodba Splošnega sodišča z dne 6. julija 2017 – Bodson in drugi/EIB

(Zadeva T-508/16) (1)

((Javni uslužbenci - Osebje EIB - Pogodbena narava delovnega razmerja - Plačilo - Reforma sistema dodatkov - Legitimno pričakovanje - Pravna varnost - Očitna napaka pri presoji - Sorazmernost - Dolžnost skrbnega ravnanja - Člen 11(3) Poslovnika EIB - Enako obravnavanje))

(2017/C 277/67)

Jezik postopka: francoščina

Stranke

Tožeče stranke: Jean-Pierre Bodson (Luxembourg, Luksemburg) in 450 drugih tožečih strank, katerih imena so navedena v prilogi k tej sodbi (zastopnik: L. Levi, odvetnik)

Tožena stranka: Evropska investicijska banka (EIB) (zastopniki: sprva C. Gómez de la Cruz, G. Nuvoli in T. Gilliams, nato T. Gilliams in G. Faedo, agenti, skupaj s P.-E. Partschem, odvetnikom)

Predmet

Predlog na podlagi člena 270 PDEU za, prvič, razglasitev odločb, vsebovanih v obračunih dodatkov za april 2013, v katerih so bili za tožeče stranke uporabljeni sklep sveta direktorjev EIB z dne 14. decembra 2010 ter sklepi upravnega odbora EIB z dne 9. novembra 2010, z dne 29. junija in 16. novembra 2011 ter z dne 20. februarja 2013, in drugič, naložitev EIB, naj tožečim strankam izplača znesek, ki ustreza razliki med zneskom plačil, izplačanih na podlagi zgoraj navedenih sklepov, in zneskom plačil, dolgovanih na podlagi prejšnje ureditve, ali, če to ni možno, nove pravilno izvajane ureditve, in odškodnino za premoženjsko škodo, nastalo zaradi izgube kupne moči, in nepremoženjsko škodo, ki naj bi nastala tožečim strankam.

Izrek

1. Tožba se zavrne.

2. J.-P. Bodsonu in drugim članom osebja Evropske investicijske banke (EIB), katerih imena so navedena v prilogi, se naloži plačilo stroškov.

(1) UL C 274, 21.9.2013 (zadeva je bila najprej registrirana pri Sodišču za uslužbence Evropske unije pod številko F-61/13, nato je bila 1.9.2016 prenesena na Splošno sodišče Evropske unije).
SL Uradni list Evropske unije C 256/22

Sodba Splošnega sodišča z dne 21. junija 2017 – M/S. Indeutsch International/EUIPO – Crafts Americana Group (ponazoritev ponavljajočih krivulj med vzporednimi črtami)

(Zadeva T-20/16) (1)

((Znamka Evropske unije - Postopek za ugotovitev ničnosti - Figurativna znamka Evropske unije, ki upodablja ponavljajoče se krivulje med vzporednima črtama - Razlikovalni učinek - Člen 7(1)(b) Uredbe (ES) št. 207/2009 - Preizkus znamke, kot je bila registrirana))

(2017/C 256/23)

Jezik postopka: angleščina

Stranke

Tožeča stranka: M/S. Indeutsch International (Noida, Indija) (zastopniki: sprva D. Stone, D. Meale, A. Dykes, solicitors, in S. Malynicz, QC, nato D. Stone in S. Malynicz ter nazadnje D. Stone, S. Malynicz in M. Siddiqui, solicitors)

Tožena stranka: Urad Evropske unije za intelektualno lastnino (zastopnik: D. Gája, agent)

Druga stranka pred odborom za pritožbe, intervenientka v postopku pred Splošnim sodiščem: Crafts Americana Group, Inc. (Vancouver, Washington, Združene države Amerike) (zastopniki: J. Fish in V. Leitch, solicitors, in A. Bryson, barrister)

Predmet

Tožba zoper odločbo prvega odbora za pritožbe pri EUIPO z dne 5. novembra 2015 (zadeva R 1814/2014-1) v zvezi s postopkom za ugotovitev ničnosti med družbama Crafts Americana Group in M/S. Indeutsch International.

Izrek

1. Odločba prvega odbora za pritožbe pri Uradu Evropske unije za intelektualno lastnino (EUIPO) z dne 5. novembra 2015 (zadeva R 1814/2014 1) se razveljavi.

2. EUIPO se naloži plačilo stroškov M/S. Indeutsch International.

3. Crafts Americana Group, Inc., nosi svoje stroške.

(1) UL C 106, 21.3.2016.
SL Uradni list Evropske unije C 161/28

Sodba Splošnega sodišča z dne 5. aprila 2017 – Anta (China)/EUIPO (Upodobitev dveh črt, ki tvorita oster kot)

(Zadeva T-291/16) (1)

((Znamka Evropske unije - Prijava figurativne znamke Evropske unije, ki upodablja dve črti, ki tvorita oster kot - Absolutni razlog za zavrnitev - Neobstoj razlikovalnega učinka - Člen 7(1)(b) Uredbe (ES) št. 207/2009))

(2017/C 161/40)

Jezik postopka: angleščina

Stranki

Tožeča stranka: Anta (China) Co. Ltd (Jinjiang City, Kitajska) (zastopnika: A. Franke in K. Hammerstingl, odvetnika)

Tožena stranka: Urad Evropske unije za intelektualno lastnino (zastopnik: L. Rampini, agent)

Predmet

Tožba zoper odločbo petega odbora za pritožbe pri EUIPO z dne 9. marca 2016 (zadeva R 1292/2015-5) v zvezi z zahtevo za registracijo figurativnega znaka, ki upodablja dve črti, ki tvorita oster kot, kot znamke Evropske unije.

Izrek

1. Tožba se zavrne.

2. Družbi Anta (China) Co. Ltd se naloži plačilo stroškov.

(1) UL C 279, 1.8.2016.
1.

Sodba Sodišča za uslužbence Evropske unije (sodnik posameznik) z dne 21. julija 2016, CC/Parlament (F 9/12 RENV), se razveljavi, ker je Sodišče za uslužbence, prvič, izračunalo izgubo možnosti zaposlitve CC pri Svetu Evropske unije kot uradnice na poskusnem delu tako, da ni upoštevalo obdobja med 16. februarjem 2006 in 31. avgustom 2007, in drugič, izračunalo izgubo možnosti zaposlitve CC pri drugih institucijah in organih Evropske unije kot uradnice na poskusnem delu po metodi, ki se razlikuje od tiste, ki je bila uporabljena za Svet.